סטורן 5
רשימת משגרים ושיגורים

בסך הכל נבנו 15 משגרי סטורן 5 כשירים לשיגור, כאשר 13 מהם שוגרו. שלושה נוספים נבנו עבור בדיקות קרקע. הסטורן 5 שימש את נאס"א בשנים 1967–1973 בתוכנית אפולו אשר במסגרתה שוגרו שש משימות מאוישות שנחתו על אדמת הירח. לאחר תוכנית אפולו נעשה במשגר שימוש עבור שיגור תחנת החלל סקיילאב.
| משגר (מספר סידורי) | משימה | תאריך שיגור   (UTC) | כן שיגור | הערות | תוצאה |
| --- | --- | --- | --- | --- | --- |
| SA-500F | בדיקות התאמה | בדיקות התאמה | בדיקות התאמה | סטורן 5 ראשון שנבנה, משגר דמה. שימש בעיקר לבדיקות סטטיות בכן השיגור 39A במרכז החלל קנדי. | - |
| SA-500D | בדיקות דינמיות | בדיקות דינמיות | בדיקות דינמיות | שימש כדי לאמוד את תגובת הסטורן 5 לרעידות. מוצג במרכז החלל והרקטות של ארצות הברית (U.S. Space & Rocket Center) שבהאנטסוויל. | - |
| S-IC-T | בדיקת מערכות כוללת | בדיקת מערכות כוללת | בדיקת מערכות כוללת | השלב הראשון אשר שימש לבדיקת הצתת מנועים סטטית במרכז טיסות החלל מרשל. מוצג במרכז החלל קנדי. | - |
| SA-501 | אפולו 4 | 9 בנובמבר 1967 12:00:01 | 39A | משגר מבצעי ראשון. טיסת ניסוי ראשונה ולא מאוישת של הסטורן 5 במטרה לבחון את כשירותם של משגרים מסדרה זו. | הצלחה |
| SA-502 | אפולו 6 | 4 באפריל 1968 12:00:01 | 39A | טיסת ניסוי לא מאוישת שנייה; שניים ממנועי J-2 בשלב השני כבו מוקדם מהמתוכנן. כתוצאה מכך השלב השלישי ניזוק גם הוא ולא הצליח להפעיל את מנועיו עבור ביצוע תמרון מעבר ירחי. | כישלון חלקי |
| SA-503 | אפולו 8 | 21 בדצמבר 1968 12:51:00 | 39A | טיסה מאוישת ראשונה; טיסה מאוישת ראשונה בהיסטוריה מעבר למסלול הלווייני הנמוך ואל תמרון מעבר ירחי. כמו כן, טיסה ראשונה של תא הפיקוד והשירות של החללית אפולו אל הירח. | הצלחה |
| SA-504 | אפולו 9 | 3 במרץ 1969 16:00:00 | 39A | טיסה מאוישת במסלול לווייני נמוך; טיסת הניסוי הראשונה של חללית אפולו המלאה יחד עם רכב הנחיתה הירחי | הצלחה |
| SA-505 | אפולו 10 | 18 במאי 1969 16:49:00 | 39B | טיסה מאוישת שנייה של החללית אפולו סביב הירח. זהו סטורן 5 היחיד ששוגר מכן השיגור 39B שבמרכז החלל קנדי. | הצלחה |
| SA-506 | אפולו 11 | 16 ביולי 1969 13:32:00 | 39A | שיגור המשימה המאוישת הראשונה אל אדמת הירח, נחיתה מאוישת ב־20 ביולי, בים השלווה. | הצלחה |
| SA-507 | אפולו 12 | 14 בנובמבר 1969 16:22:00 | 39A | המשגר נפגע מברק זמן קצר לאחר המראה, לא נגרם נזק רציני. נחיתה מאוישת מדויקת ליד הנחתת סרוויור 3 באוקיינוס הסערות. | הצלחה |
| SA-508 | אפולו 13 | 11 באפריל 1970 19:13:03 | 39A | תנודות ורעידות חמורות גרמו למנוע המרכזי בשלב השני לכבות מוקדם מהמתוכנן; מערכת ההנחיה פיצתה על כך על ידי הפעלת המנועים הנותרים זמן רב יותר. השיגור הוכר כמוצלח אך המשימה המאוישת השלישית אל פני הירח בוטלה עקב כשלים בתא השירות של החללית אפולו. | הצלחה |
| SA-509 | אפולו 14 | 31 בינואר 1971 21:03:02 | 39A | נחיתה מאוישת שלישית על הירח באזור מכתש פרה מאורו, אתר הנחיתה המיועד של אפולו 13. | הצלחה |
| SA-510 | אפולו 15 | 26 ביולי 1971 13:34:00 | 39A | נחיתה מאוישת רביעית העל הירח, באזור הדלי־אפנין שבצידו הקרוב של הירח. משימה מורחבת אשר כללה מספר כלים מדעיים ולראשונה גם את רכב הנדידה הירחי. | הצלחה |
| SA-511 | אפולו 16 | 16 באפריל 1972 17:54:00 | 39A | נחיתה מאוישת חמישית על הירח, באזור רמות דקארט (Descartes Highlands). ‏ | הצלחה |
| SA-512 | אפולו 17 | 7 בדצמבר 1972 05:33:00 | 39A | השיגור הלילי היחיד. משימה מאוישת שישית ואחרונה אל אדמת הירח. נחיתה באזור טאורוס־ליטרו. | הצלחה |
| SA-513 | סקיילאב 1 | 14 במאי 1973 17:30:00 | 39A | שיגור לא מאויש של תחנת החלל סקיילאב, אשר החליפה את השלב השלישי של הסטורן 5. משגר זה תוכנן במקור לשמש את משימת אפולו 18 שבוטלה. | הצלחה |
| SA-514 | לא היה בשימוש | לא היה בשימוש | לא היה בשימוש | תוכנן במקור לשמש עבור משימת אפולו 19 שבוטלה; מעולם לא נעשה בו שימוש. השלב הראשון מוצג במרכז החלל ג'ונסון, בעוד השלב השני והשלישי מוצגים במרכז החלל קנדי. | - |
| SA-515 | לא היה בשימוש | לא היה בשימוש | לא היה בשימוש | תוכנן במקור לשמש עבור משימת אפולו 20 שבוטלה; מעולם לא נעשה בו שימוש. השלב הראשון עמד לתצוגה במתקן ההרכבה מישוד שבניו אורלינס עד שנת 2016 ומאז עבר למרכז החלל סטניס שבמיסיסיפי. השלב השני מוצג במרכז החלל ג'ונסון והשלב השלישי מוצג במוזיאון האוויר והחלל הלאומי שבוושינגטון די. סי. | - |